Vedtekter for Moss Arena
§ 1 Foreningens navn
Foreningens navn er Moss Arena
§ 2 Formål 
Foreningen er en ideell organisasjon som har til formål å bidra til at det blir etablert et fleridrettsanlegg i Moss for idrettene som har medlemmer i Moss Arena. Foreningen skal videre eie og drifte anlegget som blir oppført.
Formålet skal oppnås gjennom følgende aktiviteter: 
· Engasjering av arkitekt for å prosjektere et fleridrettsanlegg for idrett i Moss kommune.
· Søke Moss kommune om rammetillatelse for konstruksjon av et fleridrettsanlegg for idrett i Moss.
· Bidra til at prosjektet blir tildelt statlige spillemidler.
· Fungere som tiltakshaver ved oppføring av anlegget.
· Stå som eier av fleridrettsanlegget
· Stå som driftsansvarlig for fleridrettsanlegget
 § 3 Organisasjonsform 
Foreningen er en frittstående juridisk person med medlemmer, og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre forpliktelser. 
§ 4 Medlemmer 
Medlemsberettigede i Moss Arena er alle medlemmer av følgende idrettslag:
· Moss Atletklubb
· Moss Bokseklubb
· Moss Karateklubb
· Moss Styrkeidrettsklubb
· Moss Taekwondo klubb
· Moss Turnforening
§ 5 Rettigheter og plikter knyttet til medlemskapet 
Alle medlemmer har rett til å delta på årsmøte, har stemmerett og er valgbare til tillitsverv i foreningen. Medlemmer som skylder kontingent for mer enn ett år, har ikke stemmerett eller andre rettigheter, og styret kan stryke dem som medlem av foreningen. 
Medlemmene plikter å forholde seg til vedtak som er fattet av årsmøte. 
§ 6 Årsmøte 
Årsmøtet, som holdes hvert år, er foreningens høyeste myndighet. Årsmøtet er vedtaksført med det antall stemmeberettigede medlemmer som møter, og alle medlemmer har én stemme. Møteleder velges av årsmøtet. 
Med mindre annet er bestemt, skal et vedtak, for å være gyldig, være truffet med alminnelig flertall av de avgitte stemmene. Stemmelikhet avgjøres ved loddtrekning. 
Årsmøtet innkalles av styret med minst en måneds varsel, direkte til medlemmene eller ved kunngjøring i pressen. Forslag som skal behandles på årsmøtet skal være sendt til styret senest to uker før årsmøtet. Fullstendig saksliste må være tilgjengelig for medlemmene senest en uke før årsmøtet. Årsmøtet kan ikke behandle forslag som ikke er oppført på sakslisten, med mindre 3/4 av de fremmøtte krever det. 
§ 7 Årsmøtets oppgaver 
Årsmøtet skal 
· behandle årsmelding 
· behandle revidert regnskap 
· behandle innkomne forslag 
· fastsette kontingent 
· vedta budsjett 
· velge 
· leder og nestleder
· styremedlemmer 
· varamedlemmer 
· revisor 
§ 8 Ekstraordinære årsmøter 
Ekstraordinære årsmøter blir avholdt når styret bestemmer det, eller minst 1/3 av medlemmene krever det. 
Innkalling skjer på samme måte som for ordinære årsmøter, med minst 14 dagers varsel. 
Ekstraordinært årsmøte kan bare behandle og ta avgjørelse i de sakene som er kunngjort i innkallingen. 
§ 9 Styret 
Foreningen har et styre på 6 medlemmer, bestående av ett medlem fra hvert av idrettslagene som er medlemsberettighet. Styret er høyeste myndighet mellom årsmøtene. Styret skal holde møte når styreleder eller et flertall av styremedlemmene forlanger det. 
Styret skal 
· iverksette årsmøtebestemmelser oppnevne eventuelle komiteer, utvalg eller personer som skal gjøre spesielle oppgaver, og utarbeide instruks for disse 
· administrere og føre nødvendig kontroll med foreningens økonomi i henhold til gjeldende instrukser og bestemmelser 
· representere foreningen utad 
Styret kan fatte vedtak når et flertall av styrets medlemmer er til stede. Vedtak fattes med flertall av de avgitte stemmene. 
§ 10 Signaturrett 
Det er "styret i felleskap" som innehar signaturrett.
§ 11 Vedtektsendring 
Endringer av disse vedtektene kan bare gjøres på ordinært eller ekstraordinært årsmøte etter å ha vært på sakslisten, og det kreves 2/3 flertall av de avgitte stemmene. Eventuelle vedtektsendringer skal umiddelbart sendes fylkeskommunen hvor idrettsanlegget ligger, for godkjenning.

§ 12 Eierskap
Mer enn 50 % av verdiene i Moss Arena skal ved stiftelsen og til enhver tid være eiet av idrettslagene som er listet i § 2.

§ 13. Overdragelse av verdier
Overdragelse av verdier i Moss Arena er betinget av samtykke fra styret. Moss Arenas styre skal nekte overdragelse av verdier i Moss Arena dersom det foreligger saklig grunn eller overdragelsen vil medføre brudd på bestemmelser i vedtektene.

§ 14 Anvendelse av overskudd 
Moss Arenas overskudd skal anvendes for formålene som beskrevet i § 2.
§ 15 Oppløsning 
Oppløsning av foreningen kan bare behandles på årsmøte, og krever 2/3 flertall. 
Foreningens formue skal etter oppløsning og gjeldsavleggelse tilfalle det formål foreningen arbeider for å fremme, ved at nettoformuen blir gitt til en ideell organisasjon som årsmøtet bestemmer. 
Ingen medlemmer har krav på foreningens midler eller andel av disse. 

